section_heading: Jakov Barišić
paragraph_text: Vrativši se u Hrvatsku, Jakov je započeo vlastiti posao u Zagrebu. Dok je snimao «book» za Tinu Bauer, upoznao je njenog brata Leona Bauera. Jakov i Leon su postali partneri i sve više vremena provodili zajedno, zbog čega se Jakov počeo pitati je li trajna veza s muškarcem ono što zaista želi. Neodlučan u osobnom izboru, počeo je varati Leona s Filipom Budicin, slomivši mu tako srce. Jakov se zbog toga osjećao loše posebno zato što je Leon uvijek bio uz njega. Čak i kad je zbog sumnje da je homoseksualac napadnut i proboden nožem. Izgubivši umalo život, shvatio je što doista želi. Odlučio je javno obznaniti vezu s Leonom i započeti zajednički život s njim, i to u stanu Bauerovih. No idila je kratko trajala - Leon je stradao u automobilskoj nesreći dok se Jakov još oporavljao od ubodne rane. Jakov je tugovao dugo nakon Leonove smrti, ponovno ne znajući što da napravi sa svojim privatnim životom.